શિક્ષક દિવસે ગુરુવંદના થાય છે ત્યારે ગુજરાતના સુરેન્દ્રનગર જિલ્લાના જૈનાબાદમાં લંપટ શિક્ષક ધોરણ 9ની વિદ્યાર્થિનીને ફોસલાવીને ભગાડી ગયો હોવાની ઘટનાએ સમગ્ર વિસ્તારમાં ચર્ચા જગાવી છે. જૈનાબાદની શાળામાં ધોરણ 9માં અભ્યાસ કરતી વિદ્યાર્થિનીને અન્ય શાળામાં શિક્ષક તરીકે ફરજ બજાવતા 40 વર્ષીય મુળુ સોલંકીએ ખરાબ દાનતથી વિદ્યાર્થીનીને ફોસવાલીને ફરવા લઇ જવાનું કહીને રાજપીપળા લઇ ગયો હતો. ત્યાં વિદ્યાર્થિની સાથે રહેવા લાગ્યો હતો. વિદ્યાર્થિનીના માતાપિતાની ફરિયાદને આધારે સુરેન્દ્રનગર પોલીસે તેને રાજપીપળાની ગેસ્ટહાઉસમાંથી પકડી પાડ્યો હતો. બીજી તરફ વિદ્યાર્થિનીને મેડિકલ ચેકઅપ માટે મોકલવામાં આવી છે.